იუსტინიანიდების დინასტია
იუსტინიანიდების დინასტია — ბიზანტიის იმპერატორების დინასტია, რომელიც იმპერიას 518-602 წლებში მართავდა. დამაარსებელია იუსტინე I, რომელიც მანამდე სასახლის დაცვის უფროსი იყო. დინასტიის გამორჩეული წარმომადგენელია იუსტინიანე I, რომლის მმართველობის პერიოდში ბიზანტიის იმპერიამ მიაღწია ძლიერების მწვერვალს. იუსტინიანიდების მმართველობა დასრულდა 602 წელს იმპერატორ მავრიკიოსის დამხობით, რის შემდეგაც ხელისუფლებაში მოვიდა უზურპატორი ფოკა.